કેન્દ્ર સરકાર તરફથી વિવર્સોની 450 કરોડની ક્રેડિટને માન્ય રાખવામાં આવ્યા બાદ નોટિફિકેશનમાં ક્રેડિટ લેપ્સના મુદ્દે છેલ્લા બે મહિનાથી કોઈ ઉકેલ કે સરકાર તરફથી કોઈ રાહતના સમાચાર ન આવતા આખરે વિવર્સોની લડત ચલાવી રહેલા સંગઠન ફોગવા દ્વારા આક્રમકતા દાખવવામાં આવી છે, આજે શહેરના જુદા જુદા વિસ્તારમાં એકમો ચલાવતા 300થી વધુ વીવર્સ આગેવાનોની મળેલી બેઠકમાં આવતીકાલથી તમામ વિવિંગ એકમોની બહાર જીએસટી રિટર્ન નહીં ભરવાના બેનરો લગાડી વિરોધ પ્રદર્શિત કરવાનો નિર્ણય લેવામાં આવ્યો હતો.